شەفەق نیوز/ شمارەی تۊشهاتنەیل رووژانەی ڤایرۆس کۆڕۆنا لە ناوچەیل هەرێم کوردستان،  ئمڕوو یەکشەممە،  دووارە بەرزەو بۊی.
وەزارەت تەندروسی لە بەیاننامەیگ رەسیە ئاژانس شەفەق نیوز وت: لە ماوەی ٢٤ سەعات گوزەیشتە ٧٦٣٣ تاقیکردنەوە ئەنجام دریاگە  لەناویان ١٢٦٥ تۊشهاتن نوو ئاشکرا بۊی، و هەمیش باس مردن ١٤ بیمار لە گشت ناوچەیل هەرێم کوردستان کرد.
وەزارەتەگە وتیش؛ لە وەخت بڵاوبۊن پەتاگە لە هەرێم کوردستان،  ٢١٨٧١ بیمار کەرەنتین کریانە، و ٣٠٩٥٧٧٠ تاقیکردنەوە ئەنجام دریاگە،  و ٣٢٦٦٩٧ تۊشهاتن توومار کریاگە، و لەلیان ٢٩٠ ٩٦٧ بیمار خاسەو بۊینە،  و ٥٨٠٩ مردنە.
